Temeljem članka 24. stavak (2) Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava uĉenika te prijave svakog kršenja tih prava nadležnim tijelima, ravnatelj Josip Šestak, dipl. teolog podnosi

I Z V J E Š Ć E

O STANJU SIGURNOSTI, PROVOĐENJU PREVENTIVNIH PROGRAMA

TE MJERAMA PODUZETIM U CILJU ZAŠTITE PRAVA UČENIKA

1. Program sigurnosti u školi

U suradnji s Gradskim uredom za obrazovanje, kulturu i sport ,kao našim osnivačem u školu je uveden video nadzor koji kontrolira stepeništa i hodnike škole.

 Na hodnicima se nalaze skice o izlazima u slučaju nužde, vatrogasni aparati i rasvjeta. Poduzete su sve preventivne mjere za siguran boravak u prostorima škole, zaštitu sigurnosti kretanja, odnosno ulaska i izlaska iz škole.

 Tijekom škol. 2016./2017.godini u školi nije bilo ozljeda na radu u skladu sa odredbama Zakona tj. ozljeda uzrokovanih nedostacima prostora i opreme. U skladu s Kućnim redom škole, organizirano je svakodnevno dežurstvo nastavnika (popis dežurnih nastavnika nalazi se na oglasoj ploči škole i na web stranici škole). Svi djelatnici, položili su ispite zaštite na radu.

Škola je u više navrata tijekom navedenog razdoblja štitila prava učenika na način propisan Pravilnikom o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima.

Škola je surađivala s nadležnom Policijskom postajom Centrima za socijanu skrb i Gradskim uredom za obrazovanje kulturu i sport.

 Svi slučajevi nasilja prijavljeni su prema važećim Protokolima i pravilnicima.

2. Provođenja preventivnih programa

Preventivni programi Prehrambeno-tehnološke škole godinu 2016./2017. planirani su Godišnjim planom i programom rada škole, Školskim kurikulumom te programima rada razrednika.

U školski kurikulum uvršten je i program prevencije kockanja „Tko zapravo pobjeđuje“ kojim su bili obuhvaćeni učenici prvih razrednih odjela i njihovi roditelji .

Na Nastavničkom vijeću sukladno članku 20. Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima , nastavnicima je održana radionica o cyberbullingu na temu sigurnosti korištenja interneta.

Isti je prezentiran i učenicima.

Održan je sastanak sa nastavnicima računalstva kako bi se zaštitila prava učenika i spriječilo cybernasilje.

Sukladno članku 23. stavak 6. škola je organizirala predavanje na Nastavničkom vijeću 5.10. 2016. na temu „Učenici s teškoćama u razvoju“ , održanog od strane mobilnog stručnog tima SUVAG-a ,s ciljem zaštite prava učenika s teškoćama u razvoju .

Preventivni programi se tematski mogu podijeliti

- zaštite zdravlja učenika,

- programe prevencije ovisnosti ,

- programe prevencije nasilja.

 Programi se provode u sklopu redovne nastave, i sata razrednika, a u organizaciji Ambidekster kluba.

Kultura izgradnje mira KIM

kultura izgradnje mira i promicanje nenasilnog ponašanja u mladih

Ciljevi

prevencija i suzbijanje nasilja među mladima kao i drugih međusobno

povezanih disfunkcionalnih ponašanja u mladih

poticanje učenika na aktivno zalaganje za poštivanje

ljudskih prava i

uvažavanje različitosti

smanjenje tolerancije na međuvršnjačko nasilje

poticanje, educiranje i umrežavanje mladih aktivista za širenje kulture

mira, tolerancije i uvažavanje različitosti

1. Zaštite zdravlja učenika

U sklopu programa prevencije usmjerenih na ĉitavu populaciju uĉenika u ovoj školskoj godini u svim razredima provodili su se moduli propisani Nastavnim planom i programom zdravstvenog odgoja za osnovne i srednje škole.

Sukladno uputama Ministarstva znanosti obrazovanja , Zdravstveni odgoj se u najvećem dijelu realizira na satovima razrednog odjela, a dijelom i kroz predmetnu nastavu.

Realizira se kroz 4 modula: Živjeti zdravo, prevencija nasilničkog ponašanja, prevencija ovisnosti,spolna i rodna ravnopravnost i odgovorno spolno ponašanje.

Sa učenicima prvih razreda temu odgovornog spolnog ponašanja odradila je liječnica školske medicine dr. Ljiljana Josipović.

Zdravstvena zaštita uĉenika provedena je prema planu sistematskih pregleda.

2. Programe prevencije ovisnosti

U mjesecu siječnju 2017. god. odrađen je projekt : “Ne zato jer ne“ o konzumiranju sredstava ovisnosti i koje su posljedice na pojedinca i društvenu zajednicu. Predavanja su održali djelatnici policijske postaje Dubrava.

3. Programa prevencija nasilja

“Budi najjača karika u lancu nenasilja" u organizaciji Ambidekster kluba.

-dvije radionice u trajanju od jednog sata za prve razrede

cilj je informirati i educirati mlade na temu štetnosti i potrebe

sprečavanja nasilja i kome da se obrate za pomoć.

Kroz interaktivne radionice prorađuju se različite konfliktne situacije.

Cilj programa je smanjenje pojave rizičnog ponašanja i promoviranje anti- ovisničkih obrazaca ponašanja , te poboljšati komunikaciju profesora i učenika o problemu rizičnog ponašanja.

Tijekom prvog i drugog polugodišta škol. 2016./2017. imali smo niz aktivnosti usmjerenih na pojedince, skupine i razredne odjele u kojima je u međusobnim interakcijama dolazilo do verbalnog ili fizičkog sukoba.

Aktivnosti su bile usmjerene i prema roditeljima kroz individualne razgovore, sa ciljem senzibiliziranja razreda za potrebe pojedinaca ,te učenju tolerancije, i suživota u razrednom odjelu.

 Dvoje učenika 2c1 razrednog odjela doživjeli su napad od strane nepoznatih punoljetnih osoba na dvorištu ispred školske zgrade u četvrtak 23. veljače 2017. god. Iz razgovora s učenicima povod je bio događaj koji se zbio dan ranije kad su im prišle nepoznate osobe i tražile novac za „travu“.

Pozvana policija, a obaviješteni su i roditelji.

Događaj je prijavljen Ministarstvu znanosti i obrazovanja, Gradskom uredu za odgoj i obrazovanje.

Škola ima video nadzor, pa je zatraženo da se dostavi snimka tog događaja, ne bi li se mogao ustanoviti identitet počinitelja.

Budući da su roditelji bili zabrinuti za sigurnost svoje djece, jedan se učenik ispisao i otišao u drugu školu, dok je drugi učenik nastavio pohađati svoj razred.

Tijekom škol. 2016./2017. odrađene su radionice:

-Moje komunikacijske vještine

-Kako se nositi sa stresom

-Kako riješiti konflikt

Grupni rad s djecom i mladima:

socijalnopedagoški program

radionica (10 radionica u trajanju od 2 sata)

Škola je prema potrebi upućivala učenike i roditelje u Savjetovalište Ambidekster kluba, gdje se provodilo:

Individualno savjetovanje s učenicima i roditeljima

Obiteljsko savjetovanje

Krizne intervencije

obiteljski pristup (žrtve nasilja)

Zaključak:

Temeljem svega navedenoga smatram da je stanje sigurnosti u cilju zaštite prava učenika u školi te provođenje preventivnih programa i mjera zadovoljavajuće.

 Ravnatelj:

 Josip Šestak,dipl.teolog